Page:Beowulf (Wyatt).djvu/140

116 þæt hē þone nīð-gæstnioðor hwēne slōh, secg on searwum,þæt ðæt sweord gedēaf fāh ond fǣted,þæt ðæt fȳr ongon sweðrian syððan.Þā gēn sylf cyning gewēold his gewitte,wæll-seaxe gebrǣd biter ond beadu-scearp,þæt hē on byrnan wæg; forwrāt Wedra *helmwyrm on middan. Fēond gefyldan,ferh ellen wræc, ond hī hyne þā bēgenābroten hæfdon, sib-æðelingas;swylc sceolde secg wesan, þegn æt ðearfe.Þæt ðām þēodne wæs sīðas[t] sige-hwīle sylfes dǣdum, worlde geweorces.̌Ðā sīo wund ongon, þe him se eorð-dracaǣr geworhte, swēlan ond swellan;hē þæt sōna onfand, þæt him on brēostumbealo-nīð wēoll, āttor on innan.Ðā se æðeling gīong, þæt hē bī weallewīs-hycgende gesæt on sesse,seah on enta geweorc, hū ðā stān-boganstapulum fæste ēce eorð-recedinnan healde. Hyne þā mid handaheoro-drēorigne, þēoden mǣrne,þegn ungemete till, wine-dryhten his,wætere gelafede hilde-sædne,ond his hel[m] onspēon. Bīowulf maþelode:hē ofer benne spræc, wunde wæl-blēate;wisse hē gearwe,